Hubert Minnis

Hubert Aleksandr Minnis (; ) —  2017-ci ilin mayından Baham adalarının keçmiş Baş naziri.

2016-cı ilin dekabrında partiyasındakı liderlik vəzifəsindən azad edildi və partiyadakı daxili qarışıqlıqdan sonra 2017-ci ilin aprelində vəzifəsinə qaytarıldı. Partiyasının 10 may 2017-ci il tarixli ümumi seçkilərdə qazandığı zəfərdən sonra Baş nazir oldu.

 Həyatı 
Minnis Baham adalarının paytaxtı Nassau şəhərində dünyaya gəlib. Nassaudakı Bizim Xanım İbtidai məktəbi, Qərbi Cunior və Müqəddəs Avqustin Kollecində ilk təhsilini almış, sonra isə Minnesota Universitetində davam etdirmişdir.

1985-ci ildə Londonda Qərbi Hindlər Universiteti və Kral Mamalıq və Ginekologiya Kollecində doktorluq dərəcəsi aldıqdan sonra Baham adalarına qayıtdı. Burada Şahzadə Marqaret Xəstəxanasında həkim olaraq çalışdı.

Minnis Baham Adaları Tibb Dərnəyinin Prezidenti, Tibb Şurasının üzvü, Baham Adaları Xəstəxanalar Korporasiyasının sədri və Qərbi Hindlər Universitetində Qadın Xəstəlikləri və Ginekologiya müəlliminin köməkçisi olub.

Minnis ilk dəfə 2007-ci ilin mayında parlamentə seçildi və Səhiyyə Naziri olaraq kabinetə təyin edildi.

Minnis Patrisiya Benebi ilə evlidir və üç övladı var. Oğlu Cəmil Minnis də həkim olaraq çalışır.

Açıqlanan maliyyə bəyannamələrinə görə, Hubert Minnisin 14.04 milyon ABŞ dolları var.

 Müxalifət fəaliyyəti 
 Müxalifət liderliyi fəaliyyəti 
Nümayəndəliyində yalnız doqquz nəfər var idi və Minnisi qarşıda tikanlı bir yol gözləyirdi. Rəhbərliyi zəif sayılırdı və bir neçə problemi vardı. 2016-cı ilin dekabr ayında səsvermədən sonra partiyasının indiki on üzvündən yeddisi onun partiya lideri olaraq qalmasını istəməsinə baxmayaraq Loretta Batler-Terner müxalifət lideri seçildi.

 2017 ümumi seçkilər 
Seçkilər yaxınlaşdıqca partiya üzvləri namizədliyini itirmiş müxaliflər arasında Minnisi dəstəklədi. Bu üzvlər ümumi seçkilərdə müstəqil namizəd olaraq iştirak etdilər və məğlub oldular. Minnis və AMH "Xalq üçün vaxt gəldi!" şüarı altında 10 may 2017-ci il tarixli ümumi seçkilərdə rəqib Proqressiv Liberal Partiyasını məğlub edərək 39 yerdən 35-i qazandı və Minnis Baş nazir oldu.

 Baş nazir fəaliyyəti 
Minnis 12 may 2017-ci ildə Baş nazir olaraq and içdi və mayın 15-də kabinetini qurdu.

 Dorian qasırğası 
Minnisin ən böyük sınağı isə 2019-cu ildə ən azı 70 nəfərin ölümünə və bir neçə adanın məhv olmasına səbəb olan Dorian qasırğası idi.

 Nişanları 
 Milli nişanları 
70px "Xalq" ordeni (2018)

 Həmçinin bax 

 İstinadlar 

 Xarici keçidlər 
Kateqoriya:17 apreldə doğulanlar